Piengrybis

Piengrybis () – ūmėdinių (Russulaceae) šeimos grybų gentis.

Visi piengrybiai yra mikoriziniai grybai. Šie grybai, išskyrus samaninį piengrybį (Lactarius helvus), yra valgomi.

Būdingiausias šios genties grybų požymis – pieno konsistencijos sultys, kurios būna baltos, oranžinės, geltonos, raudonos, violetinės spalvos. Kai kurių rūšių baltos sultys esant sąlyčiui su oru nusidažo melsvai, rausvai, pilkai, gelsvai. Sultys sudarytos iš dervinių, riebalinių, aliejinių ir baltyminių medžiagų, todėl dažniausiai būna kartaus, aitraus skonio. Pamirkius ar išvirus šis kartumas pranyksta. Kitas piengrybiams būdingas požymis – jų kotai vienodo storumo ir be rinkio.

Grybų vaisiakūniai įvairaus dydžio. Kepurėlė 1-1,5 cm skersmens, įvairių spalvų, forma – pusrutuliška, gaubta, įdubusi, su gūbreliu arba be jo. Lakšteliai įvairiaspalviai, priaugtiniai. Hifai su pieniškomis ir bespalvėmis sultimis, kurios baltos, rožinės ir kitokių spalvų.

Piengrybiuose gausu baltymų, mineralinių medžiagų, fermentų, vitaminų, ypač gausu ergosterolio (vitamino D). Visus piengrybius galima vartoti maistui, bet kadangi dauguma jų kartaus, aštraus, deginančio skonio, juos geriau sūdyti arba marinuoti, prieš tai 10-15 (24) valandų pamirkius šaltame, silpnai pasūdytame vandenyje. Marinuojant piengrybius, be kitų prieskonių, patartina dėti peletrūno ir kadagio uogų, o marinato nedaryti stipraus. Piengrybį paliepį, piengrybį grūzdą galima džiovinti, gaminti iš jų grybų miltus. Visiškai nerenkami rudasis, paprastasis, glebusis, ąžuolyninis, apysaldis, švelnusis piengrybiai.

Iš viso žinoma apie 90 rūšių, o Lietuvoje – virš 50.

 Dažnesnės rūšys 
 Aitriakvapis piengrybis (Lactarius acerrimus). Valgomas.
 Kartusis piengrybis (Lactarius acris). Nuodingas.
 Violetiškasis piengrybis (Lactarius aspideus). Nevalgomas.
 Švelnusis piengrybis (Lactarius aurantiacus, sin. Lactarius mitissimus). Valgomas.
 Pilkasis piengrybis (Lactarius azonites). Nevalgomas.
 Pilkšvažalis piengrybis (Lactarius blennius). Valgomas.
 Kamparinis piengrybis (Lactarius camphoratus). Valgomas, vartojamas kaip prieskonis.
 Citriniškasis piengrybis (Lactarius citriolens)
 Drebulyninis piengrybis (Lactarius controversus). Valgomas.
 Pušyninė rudmėsė (Lactarius deliciosus). Valgomas.
 Eglyninė rudmėsė (Lactarius deterrimus). Valgomas.
 Kreivakepuris piengrybis (Lactarius flexuosus). Valgomas.
 Suodinis piengrybis (Lactarius fuliginosus)
 Kvapusis piengrybis (Lactarius glyciosmus). Valgomas, bet menkavertis.
 Samaninis piengrybis (Lactarius helvus). Nevalgomas, truputį nuodingas.
 Rusvasis piengrybis (Lactarius hysginus). Nevalgomas.
 Geltonrudis piengrybis (Lactarius ichoratus). Valgomas.
 Pelkinis piengrybis (Lactarius lacunarum). Mitybinė vertė nežinoma.
 Lelijinis piengrybis (Lactarius lilacinus). Valgomas, bet menkavertis.
 Juodasis piengrybis (Lactarius lignyotus). Valgomas.
 Mažasis piengrybis (Lactarius obscuratus). Bevertis.
 Nykštukinis piengrybis (Lactarius omphaliformis)
 Blyškusis piengrybis (Lactarius pallidus). Valgomas.
 Eglyninis piengrybis (Lactarius picinus). Valgomas.
 Piengrybis grūzdas (Lactarius piperatus)
 Maumedinis piengrybis (Lactarius porninsis). Valgomas.
 Baltagauris piengrybis (Lactarius pubescens)
 Aitrusis piengrybis (Lactarius pyrogalus). Valgomas.
 Piengrybis paąžuolis (Lactarius quietus). Pav. Valgomas.
 Kislusis piengrybis (Lactarius repraesentaneus)
 Gelsvasis piengrybis (Lactarius resimus). Valgomas.
 Rudasis piengrybis (Lactarius rufus)
 Geltonasis piengrybis (Lactarius scrobiculatus). Valgomas.
 Mažasultis piengrybis (Lactarius serifluus). Nevalgomas.
 Šiurkščiaviršis piengrybis (Lactarius spinosulus). Menkavertis.
 Kimininis piengrybis (Lactarius sphagneti). Bevertis.
 Apysaldis piengrybis (Lactarius subdulcis)
 Palšvasis piengrybis (Lactarius thejogalus). Menkavertis valgomas grybas.
 Piengrybis paberžis (Lactarius torminosus)
 Paprastasis piengrybis (Lactarius trivialis). Valgomas.
 Juodasis grūzdas (Lactarius turpis, sin. Lactarius necator). Valgomas.
 Glitusis piengrybis (Lactarius uvidus). Valgomas.
 Tuščiakotis piengrybis (Lactarius utilis). Vaisiakūniai tamsiai melsvai pilki, violetiškai pilki. Valgomas.
 Piengrybis paliepis (Lactarius vellereus).
 Glebusis piengrybis (Lactarius vietus). Valgomas.
 Melsvėjantysis piengrybis (Lactarius violascens). Valgomas.
 Piengrybis jautakis (Lactarius volemus). Valgomas.
 Rievėtasis piengrybis (Lactraius zonarius). Valgomas.

Kategorija:Ūmėdiečiai